Mestská časť Košice-Staré Mesto, Hviezdoslavova 7, 040 34  Košice

Návrh na odpis nevymožiteľných pohľadávok mestskej časti Košice–Staré Mesto,
vzniknutých za obdobie  rokov  1992 až 2005
-------------------------------------------------------------------------------------------------

Určené:	rokovaniu Miestneho zastupiteľstva MČ Košice-Staré Mesto dňa 13.12.2012

Predkladá:		Mgr. Ľubomír Grega
			starosta mestskej časti Košice-Staré Mesto

Spracoval:		JUDr. Roman Pillár
			poverený vedením oddelenia právneho,
			ľudských zdrojov a registratúra MÚ MČ KE SM

Návrh na uznesenie

Miestne zastupiteľstvo mestskej časti Košice-Staré Mesto

schvaľuje

rozhodnutie o upustení od vymáhania a odpise týchto pohľadávok z:
•	dani z nehnuteľností celkom u 29 subjektov spolu vo výške 143.024,84-eur,
•	poplatku za zaujatie verejného priestranstva celkom u 3 subjektov spolu vo výške 
20.241,68-eur, 
•	lokalizačného poplatku celkom u 1 subjektu vo výške 16.370,18-eur, 
•	miestneho poplatku zo vstupného celkom u 2 subjektov spolu vo výške 1.666,50-eur, 
•	miestneho poplatku z predaja alkoholu a tabakových výrobkov celkom u 11 subjektov spolu vo výške  31.254,15-eur,
•	z Bytového hospodárstva celkom u 20 subjektov spolu vo výške 51.019,79-eur,
•	pohľadávky za zrušenú organizáciu SOS celkom u 7 subjektov spolu vo výške 11.252,82-eur,
•	pohľadávky z exekúcii celkom u 3 subjektov spolu vo výške 1.365,93-eur,
celkovo spolu vo výške 276.195,89 €.

Návrh na odpis nevymožiteľných pohľadávok mestskej časti Košice–Staré Mesto,
vzniknutých za obdobie  rokov  1992 až 2005.

	V súlade s § 10 zákona č. 138/1991 Zb. o majetku obcí v znení neskorších predpisov a § 7 písm. a) bod 12 Zásad hospodárenia s majetkom mestskej časti Košice–Staré Mesto navrhujeme trvale upustiť od vymáhania a odpísať pohľadávky mestskej časti Košice–Staré Mesto, ktoré boli v rámci uskutočnenej následnej finančnej kontroly vykonanej miestnou kontrolórkou posúdené ako nevymožiteľné. 

	Pohľadávky navrhnuté na odpis vznikli v rozpätí rokov 1992 až 2005 z:
•	dani z nehnuteľností celkom u 29 subjektov spolu vo výške 143.024,84-eur,
•	poplatku za zaujatie verejného priestranstva celkom u 3 subjektov spolu vo výške 
20.241,68-eur, 
•	lokalizačného poplatku celkom u 1 subjektu vo výške 16.370,18-eur, 
•	miestneho poplatku zo vstupného celkom u 2 subjektov spolu vo výške 1.666,50-eur, 
•	miestneho poplatku z predaja alkoholu a tabakových výrobkov celkom u 11 subjektov spolu vo výške  31.254,15-eur,
•	z Bytového hospodárstva celkom u 20 subjektov spolu vo výške 51.019,79-eur,
•	pohľadávky za zrušenú organizáciu SOS celkom u 7 subjektov spolu vo výške 11.252,82-eur,
•	pohľadávky z exekúcii celkom u 3 subjektov spolu vo výške 1.365,93-eur.
Pohľadávky spolu vo výške: 276.195,89-eur

	Väčšia časť týchto pohľadávok vznikla v 90-tych rokoch v dobe, keď mestská časť bola správcom miestnych daní a miestnych poplatkov. Mestská časť si aj napriek presunu pôsobnosti v tejto oblasti na mesto Košice, ponechala príslušnú dokumentáciu a pohľadávky na miestnych daniach a poplatkoch vyberaných do roku 2004, aj keď mala možnosť postúpiť tieto pohľadávky  a príslušnú dokumentáciu k 01.01.2005 mestu Košice. Ďalšie pohľadávky mestská časť „zdedila“ po zrušení Bytového hospodárstva a Strediska obecných služieb.
	Podrobný prehľad všetkých pohľadávok navrhovaných na odpis je uvedený v správe z následnej finančnej kontroly stavu a vymáhania krátkodobých pohľadávok so stavom k 31.12.2011 vyhotovenej dňa 28.11.2012. Zoznam pohľadávok navrhovaných na odpis s konkrétnymi údajmi o dlžníkoch a konkrétnych čiastkach nie je priložený k materiálu z dôvodu, že časť týchto pohľadávok podlieha daňovému tajomstvu v zmysle zákona č. 511/1992 Z. z. o správe daní a poplatkov v platnom znení a časť zákonu č. 428/2002 Z. z. o ochrane osobných údajov v platnom znení. Mestská časť tým predchádza prípadným podaniam (aj žalobám) zo strany dotknutých subjektov. Prehľad všetkých pohľadávok navrhovaných na odpis je v prípade záujmu k nahliadnutiu u miestnej kontrolórky a na ekonomickom oddelení miestneho úradu. 
	Zásady hospodárenia s majetkom mestskej časti Košice–Staré Mesto v § 7 písm. a) bod 12 stanovujú, že miestne zastupiteľstvo schvaľuje rozhodnutie o upustení od vymáhania nevymožiteľnej pohľadávky, pričom za nevymožiteľnú pohľadávku sa považuje taká, ktorá sa vymáhala bezvýsledne, po vyčerpaní všetkých právnych možností voči dlžníkovi aj na iných osobách, na ktorých sa mohla vymáhať, alebo ak by vymáhanie zrejme neviedlo k výsledku alebo je pravdepodobné, že náklady na ich vymáhanie by presiahli ich prínos. Predložené pohľadávky spĺňajú všetky uvedené podmienky a mestská časť venovala vymáhaniu pohľadávok potrebnú pozornosť a vykonala všetky právne úkony,  aby dlžníci  pristúpili  k  plneniu  svojich záväzkov. Na odpis daňových a poplatkových pohľadávok je v súlade s príslušnými právnymi predpismi (predovšetkým zákona č. 511/1992 Z. z. o správe daní a poplatkov v platnom znení) príslušný správca dane – v prípade mestskej časti je ním starosta mestskej časti. Z dôvodu transparentnosti a závažnosti takéhoto rozhodnutia predkladáme návrh na odpísanie pohľadávok na posúdenie a rozhodnutie miestnemu zastupiteľstvu.

        Mestská časť Košice Staré Mesto vykonávala všetky úkony správcu dane vo veci zabezpečenia návratnosti pohľadávok  z miestnych daní a miestnych poplatkov do roku 2004, resp. do roku 2005 do presunu kompetencie správcu dane na mesto Košice. Daňové a ostatné pohľadávky  navrhované na odpis boli priebežne vymáhané a sledované, postupované  na súdne konania, prípadne  boli prihlasované do konkurzných konaní a súdne rozhodnuté pohľadávky boli podané na  výkon exekúcií.
	Ide o pohľadávky, ktorých vymáhanie nebolo a nie je efektívne, resp. sa vymáhali neúspešne a v tomto období ide o pohľadávky po právnej stránke už premlčané. Niektorí dlžníci zanikli a boli vymazaní z obchodného registra, alebo už nevykonávajú podnikateľskú činnosť napriek tomu, že oficiálne nezanikli. Iní dlžníci sú v dlhoročných neukončených konkurzoch s malou perspektívou vymoženia pohľadávky. Viaceré pohľadávky boli postúpené na exekučné vymoženie, pričom exekučné konania trvajú dlhé roky bez efektu vymoženia z dôvodu ich nevymožiteľnosti - nemajetnosti  dlžníkov.  Zo strany mestskej časti už nie je možné v súčasnosti vykonať žiadne ďalšie úkony na vymoženie pohľadávok navrhovaných na odpis. 
	Po využití všetkých možných dostupných prostriedkov Vám predkladáme návrh na odpis pohľadávok z
•	dani z nehnuteľností celkom u 29 subjektov spolu vo výške 143.024,84-eur,
•	poplatku za zaujatie verejného priestranstva celkom u 3 subjektov spolu vo výške 
20.241,68-eur, 
•	lokalizačného poplatku celkom u 1 subjektu vo výške 16.370,18-eur, 
•	miestneho poplatku zo vstupného celkom u 2 subjektov spolu vo výške 1.666,50-eur, 
•	miestneho poplatku z predaja alkoholu a tabakových výrobkov celkom u 11 subjektov spolu vo výške  31.254,15-eur,
•	z Bytového hospodárstva celkom u 20 subjektov spolu vo výške 51.019,79-eur,
•	pohľadávky za zrušenú organizáciu SOS celkom u 7 subjektov spolu vo výške 11.252,82-eur,
•	pohľadávky z exekúcii celkom u 3 subjektov spolu vo výške 1.365,93-eur.
	Celková suma pohľadávok, ktoré navrhujeme a predkladáme na odpis je vo výške 276.195,89-eur

	V závere treba zdôrazniť, že odpísaním uvedených pohľadávok nedôjde k ich zániku a v prípade ak budú v budúcnosti vymožené (napr. úhradou od správcu konkurznej podstaty, exekútora) budú riadne zúčtované do príjmov mestskej časti.

V Košiciach dňa 06.12.2012

Vypracoval: JUDr. Roman Pillár